મંગળવારે એમએલએ ઈમરાન રઝાએ મહેબૂબા મુફ્તી પર આક્ષેપ કરતાં કહ્યુ કે, "મેં અનેક વખત મહેબૂબાને જણાવ્યું છે કે તેઓ પીડીપીમાં આવ્યાં બાદ પાર્ટીમાં અનેક વખત મુંઝવણ જેવો અનુભવ કરી રહ્યાં છે. તે હંમેશા પોતાના પરિવાર અંગે જ વિચારે છે. ભાઈ- ભત્રીજાવાદે આ પાર્ટીને અને પૂરા કાશ્મીરને બરબાદ કરી દીધું છે." તેઓએ વધુમાં કહ્યુ કે, "મેં મહેબૂબાને કહ્યુ કે અમે તમને ખુદા હાફિઝ કરી દીધું છે. અમે પાર્ટીમાં એટલા માટે ફસાયેલા છીએ કેમકે અમે ધારાસભ્યો છીએ. પરંતુ અમે ચૂંટણી માટે તૈયાર છીએ. અમે લોકો માટે કામ કરવા માંગીએ છીએ, તે પછી ભલે તે માટે ૫૦ પાર્ટીઓ કેમ ન બદલવી પડે. પીડીપીનાં નારાજ ધારાસભ્યોનાં નિવેદન એવાં સમયે આવ્યાં છે જ્યારે સમાચાર મળી રહ્યાં છે કે પીડીપીનાં અનેક નેતા બળવો કરી ભાજપ જોઈન કરવા માટે તૈયાર છે. પીડીપીનાં અનેક નેતા ભાજપમાં આવવા માગે છે. તે માટે અંદરોદર ગણિત-ગુણાકારનો ખેલ પણ ચાલી રહ્યો છે.